b"\n_START_ARTICLE_\nBadia de Baffin\n_START_SECTION_\nHist\xc3\xb2ria\n_START_PARAGRAPH_\nEl 1585, en la seva primera exploraci\xc3\xb3 a l'\xc3\x80rtic a la recerca del pas del Nord-oest, l'explorador angl\xc3\xa8s John Davis, comandant les naus Sunneshine i Mooneshine, fou el primer europeu a navegar per les seves aig\xc3\xbces. William Baffin, uns anys m\xc3\xa9s tard, realitz\xc3\xa0 cinc viatges a l'\xc3\x80rtic i arrib\xc3\xa0 a la badia de Baffin el 1616. Gr\xc3\xa0cies a aquests viatges, prov\xc3\xa0 que el pas del Nord-oest no es troba a la zona de la badia de Hudson.\n_START_SECTION_\nVida animal\n_START_PARAGRAPH_\nHi viuen unes 120.000 belugues, que s'alimenten de peixos petits i crustacis, i de vegades es veuen atrapades pels bancs de gel."